Amerikalik diplomat Anqaradagi muzokaralarda maqsadiga erisha olmadi.
Entoni Blinken 7-oktyabrdan buyon Yaqin Sharqqa
ikki marta tashrif buyurib, uning so'nggi bekati Turkiya bo'ldi.
Blinken ilk marta Hakan Fidan bilan batafsil muzokara o'tkazdi.
Rupert Stoun, Anqara Hakan Fidan bilan bo'lgan uchrashuv 2,5 soat davom etdi.
G'azodagi inqiroz boshlanganidan beri ikki vazir ko'p marta telefon orqali muloqot qilgandi,
Biroq, seshanba kungi uchrashuv Fidan va Blinken o‘rtasidagi birinchi yuzma-yuz uchrashuv bo‘ldi.
Fidan Turkiyaning Falastindagi tinch aholini qo'llab-
quvvatlovchi pozitsiyasini AQShga aniq shaklda ifoda etdi.
Turkiya diplomatik manbalariga ko‘ra,
Turkiya va AQSh tinch aholini himoya qilishga va
mintaqaga gumanitar yordam yetkazishga kelishib oldi.
Hozirgacha Misr orqali G'azoga 200 tonnadan ortiq yordam mahsuloti yetkazib bergan Turkiya,
yaradorlarni davolash uchun ko'chma shifoxona tashkil etishni ham taklif qildi.
Blinken Fidan bilan uchrashuvi samarali o'tganini ta'kidladi.
AQSH Davlat kotibi Entoni Blinken gumanitar tinchlik masalasiga toʻxtalib,
Tashqi ishlar vaziri Hakan Fidan bilan
Turkiyada uzoq va samarali muzokara o‘tkazdik.
Oxirgi kunlarda yaxshi yutuqlarga erishdik va
bu borada ishlashda davom etamiz.
AQSh elchisi Satterfild mintaqada qolishda va har kuni bu masala ustida ishlashda davom etmoqda.
Turkiya oxirgi haftalarda Eron va boshqa mamlakatlar rasmiylari bilan uchrashib,
mintaqaviy taranglikni kamaytirishga harakat qilmoqda.
Anqara Hamas va Isroil bilan aloqaga ega.
Natijada, G'azoda garovga olinganlarni ozod qilishda vositachilik rolini o'ynashi mumkin.
AQSh ham, Turkiya ham Isroil-Falastin muammosini ikki davlatli yechim asosida hal etish tarafdori.
AQSh Davlat kotibi Entoni Blinken Yaqin Sharqqa safarlarimiz davomida mintaqa davlatlari bilan
har kim o'z zimmasiga olishi mumkin bo'lgan vazifalar haqida muhim uchrashuvlar o'tkazib,
mojarolarning kengayishi va tarqalishini oldini olishga harakat qildik.
AQSh va Turkiya umumiy masalalarda mushtarak fikrga kelgan bo’lsalar-da,
inqirozning asosiy unsurlari bo’yicha turli qarashlarga ega.
Turk diplomatik manbalari muzokaralarda
Hakan Fidan sulh e'lon qilish zarurligiga urg'u berganini va
Isroilning G'azodagi tinch aholini nishonga olishini va
odamlarni ko'chirishiga yo'l qo'ymaslik uchun
amerikalik hamkasbiga taklif kiritganini ma'lum qildi.
Isroilni shartsiz qo'llab-quvvatlagan AQSh, o't ochishni to'xtatish chaqiriqlariga
quloq solmagan holda, faqat vaqtinchalik insonparvarlik yordami tanaffuslarini qo'llab-quvvatladi.
AQShning bu pozitsiyasi Turkiyaning fikrini qo'llab-
quvvatlagan boshqa mintaqa davlatlari tomonidan ham rad etildi.
Blinkenning Yaqin Sharqqa safari mintaqada kelishuvga erishishda
muvaffaqiyatsiz bo'lar ekan, Vashingtonni ham yolg'iz qoldirdi.
Biroq, G'azodagi vaziyat tobora yomonlashib borayotganiga qaramay,
Qo'shma Shtatlar Isroilni qo'llab-quvvatlashiga tez orada chek qo'yishi amri mahol.
Rupert Stoun, TRT World